Robert A. Robinson

Robert A. Robinson (født 15. november 1927 i Esparto, Woodland, California, død 4. januar 1996 på Bekkestua i Bærum, Norge) var en amerikansk fotograf som arbeidet i Norge på 1950-tallet og 1960-tallet.
Biografi:

1945-1948: Tjenestegjorde i den amerikanske marinen i den asiatiske delen av Stillehavet. Skipet var tidvis stasjonert i Shanghai.
1948-1951: Arbeidet i mørkerommet for en kommersiell fotograf i hjembyen. Fotojournalist i lokalavisa The Woodland Democrat. Sjefsfotograf hos Eureka Newspapers Inc.
1951-1952: Studerte foto ved Art Center College i Los Angeles, California.
1952: Reiste på sommerferie til Norge med en norsk medstudent. Oppholdet skulle vare i to månader, men han ble i Norge i 13 år. De første årene reiste han mye rundt, blant annet på Vestlandet og nordover med hurtigruta. Fikk etter hvert base i Bergen hvor han bodde fram til omtrent 1960. Fotograferte en del til reklame og litt til Bergens Tidende.
1953: Tok kontakt med Eide forlag med ønske om å gi ut en bok.
1954: Utstilling i biblioteket i Oslo Bymuseum og i Permanenten i Bergen. Vinner priser for fem bilder fra Norge i det amerikanske bladet «Popular Photography».
1955: Dro til Berlin for å ta bilder av østtyske Sylvia Becker som skulle på «ferie» til Norge for å bli frisk.
1956: Vinner priser for to bilder fra det norske fisket i «Popular Photography».
1957: Stiftet den fotografiske elitegruppa «Gruppen» i Bergen sammen med Åge Fermann og Bertel Christensen. Vinner pris for bildet av komponisten Harald Sæverud i «Popular Photography».
1958: Boka Captured by the Norwegians ble publisert på Eide forlag.
1961: Stifta gruppa Scan Features sammen med Åge Fermann og Arild Kristo i Oslo.
1962: Dannet bildebyrået Manité sammen med fotografane Dan Young og Arild Kristo, inspirert av det kjente internasjonale bildebyrået Magnum.
1962-1965: Laget fotoserier i svart-hvitt fulle av menneskelig engasjement, som bildereportasjen om flyktningjenta Sylvia (Aktuell, 1962).
1963: Laget et tv-program om Sylvia for NRK, som siden ble vist både på BBC i England og PBS i USA.
1965: Flyttet til London for å åpne en avdeling av Manité der.
1972: Gikk over til å arbeide med antikviteter.
1982-1988: Bodde i Portugal.
1988-1996: Bodde i California.
1995: Utstillingen Captured arrangeres på Henie Onstad Kunstsenter i regi av Dan Young.
1996: 4. januar dør Robinson av hjerteinfarkt hjemme hos Dan Young i Bærum. Captured-utstillingen vises i Galleri Bouhlou i Bergen.
1998: Utstillingen Manité arrangeres på Museet for samtidskunst.
2010: Captured by the Norwegians eller Tatt av Norge blir gitt ut på nytt av Flamme forlag og Aki Books.I Norge er Robinsons bilder tilgjengelige i bildebyrået Samfoto.


== Referanser ==


== Litteratur ==
Dan Young, Captured, Oslo, 1995.
Ingrid Norum, Captured by the Norwegians av Robert A. Robinson, 1958 – En studie av det fotografiske og det norske, Hovedoppgave i kunsthistorie høsten 1999, Avdeling for kunsthistorie, Universitetet i Oslo
Ingrid Norum, "Kåre Kivijärvi og Robert A. Robinson. Fotografier fra 1950- og 1960-tallets Nord-Norge", i Anne Aaserud (red.), Nordnorske bilder og bildet av Nord-Norge, Tromsø, 2002, s. 121-135.
Peter Larsen og Sigrid Lien, Norsk fotohistorie frå daguerreotypi til digitalisering, Oslo, 2007, s.240-246 og 320.
Bjørn Fjellheim (red.) og Ingrid Norum, Gripen av havfolket. Den amerikanske fotografen Robert A. Robinson i Sogn og Fjordane, Brenning nr.2, Florø, 2010.


== Eksterne lenker ==
For å se originalutgaven av Captured by the Norwegians online
Nyutgaven av Captured by the Norwegians
Frode Grytten sitt forord til nyutgaven av Captured by the Norwegians